
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Κήρυξη ως ιστορικού διατηρητέου μνημείου του Ξενοδοχείου (Χάνι Σα- 

φίτ - Μπέη ή Χάνι Μπότσαρη) στο Κουκλέσι Ιωαννίνων. 1 

Κήρυξη ως ιστορικού διατηρητέου μνημείου της οικίας ιδ. Μανόύσου 

Γρυλάκη, στον Αλίκαμπο Αποκορώνου Χανιών. 2 

Μεταβίβαση αρμοδιοτήτων σε δικαστικά θέματα του Αναπληρωτή 
Υπουργού Εμπορικής Ναυτιλίας Αριστοτέλη Παυλίδη στον Αρχηγό 

του Λιμενικού Σώματος. 3 

Μετάθεση χρόνου διενέργειας εκλογών ΤΕΕ. 4 

Αναπροσαρμογή του ύψους των προστίμων, που προβλέπονται από τις 

διατάξεις του Ν. 1428/1984. 5 

Αναπροσαρμογή του ύψους των χρηματικών ποινών, που προβλέπονται 

από τις διατάξεις του Ν. 669/1977. 6 

Αναπροσαρμογή του ύψους των χρηματικών ποινών, που προβλέπονται 
από τις διατάξεις του Ν,Δ. 210/1973, όπως αυτές τροποποιήθη¬ 
καν με το Ν. 274/1976.. 7 

Αναπροσαρμογή των μηνιαίων μισθωμάτων στεγασμένων και μη χώ¬ 
ρων των Κρατικών Αερ/νων της Χώρας εκμισθουμένων σε αερ/κές 
εταιρείες, εκπροσώπους αερ/κών εταιρειών, εταιρείες αντιχαλαζι- 

κής προστασίας, Τράπεζες, Οργανισμούς κ.λπ. 8 

Τροποποίηση του άρθρου 18 παρ. 2 του ισχύοντος Κανονισμού ΚΑΦΛΞ 

Μεσολογγίου Ν. Αιτωλ/νίας.... 9 

Υπαγωγή του τακτικού προσωπικού της Κοινότητας Γοργοβιτών Ν. 

Καρδίτσας στις διατάξεις Α’ μέρους Ν. 1188/81 .10 

Προσαρμογή Ο.Ε.Υ. Κοινότητας Φαναριού Ν. Καρδίτσας στις διατά¬ 
ξεις του Ν. 1586/86 ...11 

Σύσταση Νομικού Προσώπου στο Ν. Λακωνίας με την επωνυμία «Σχο¬ 
λική Επιτροπή Δημοτικού Σχολείου και Νηπιαγωγείου» .12 

Σύσταση Νομικού Προσώπου στο Ν. Λακωνίας με την επωνυμία «Σχο¬ 
λική Επιτροπή Δημοτικού Σχολείου Κρεμαστής» .13 

Σύσταση Νομικού Προσώπου στο Ν. Λακωνίας με την επωνυμία «Σχο¬ 
λική Επιτροπή Γυμνασίου» .14 

Παραχώρηση δικαιώματος χρήσης νερού της ερευνητικής γεώτρησης 
Ε.3 Ν. Πέλλας της Υδρογεωλογικής μελέτης Αν. Βερμίου- 
Αλμωπίας, στην ομάδα παραγωγών κατοίκων Προφ. Ηλία Ν. Πέλ¬ 
λας . 15 


Αναπροσαρμογή της εφάπαξ αποζημίωσης των φορτ/τών ΚΑΦ Λιμέ¬ 
νων Χανιών Σούδας .16 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 96312/2.7.90 απόφαση του Υπουργού Ερ¬ 
γασίας .17 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Β1/Φ33/26714/609 (1) 


Κήρυξη ως ιστορικού διατηρητέου μνημείου του Ξενοδοχείου (Χάνι Σαφίτ - 
Μπέη ή Χάνι Μπότσαρη) στο Κουκλέσι Ιωαννίνων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/26062/21.6.90 (ΦΕΚ 377/Β/ 
22.6.90) για μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στον Ειδικό Γραμματέα Διοικητικού 
Πολιτιστικής Κληρονομιάς του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων» (άρθρ. 
52). 

3. Την γνωμοδότηση του Τοπικού Συμβουλίου Μνημείων Ηπείρου, 
όπως αυτή διατυπώθηκε στην υπ’ αριθ. 6/1990 Συνεδρία του, αποφα¬ 
σίζουμε: 

Κηρύσσουμε ως ιστορικό διατηρητέο μνημείο το Ξενοδοχείο (Χάνι 
Σαφίτ Μπέη ή Χάνι Μπότσαρη) στην Κοινότητα Κουκλέσι της επαρχίας 
Δωδώνης του Νομού Ιωαννίνων, διότι τα μορφολογικά χαρακτηριστικά 
του και η ιστορική μνήμη καθώς και η θέση του σε καίριο σημείο των 
οδικών αρτηριών της περιόδου της Τουρκοκρατίας καθιστούν το κτίσμα 
αξιόλογο. 

Ως ζώνη προστασίας ορίζονται 20 μ. περιμετρικά του κτιρίου με εξαί¬ 
ρεση το τμήμα όπου έχει ήδη οικοδομηθεί η νέα κατασκευή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Αυγούστου 1990 

Με εντολή Υπουργού 
Ο Ειδικός Γραμματέας 
Α. ΗΛΙΑΔΑΚΗΣ 

Αριθ. ΥΠΠΟ/ΑΡΧ/Β1/Φ38/29393/685 (2) 

Κήρυξη ως ιστορικού διατηρητέου μνημείου της οικίας ιδ. Μανούσου 
Γρυλάκη, στον Αλίκαμπο Αποκορώνου Χανιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Τ.Α. ΥΠΠΟ/ΓΝΟΣ/26026/21.6.90 (ΦΕΚ 377/Β/22.6.90) 
για μεταβίβαση αρμοδιοτήτων Υπουργού και δικαιώματος υπογραφής «Με 
εντολή Υπουργού» στον Ειδικό Γραμματέα Διοικητικού Πολιτιστικής Κλη¬ 
ρονομιάς του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων» (άρθρ. 52). 

3. Την γνωμοδότηση του Τοπικού Συμβουλίου Μνημείων Δυτικής Κρή¬ 
της, όπως διατυπώθηκε στην υπ’ αριθ. 2/30.5.1990 Συνεδρία του, απο¬ 
φασίζουμε: 

Κηρύσσουμε ως ιστορικό διατηρητέο μνημείο την οικία ιδ. Μανούσου 
Γρυλάκη του Αποστόλου, που βρίσκεται στην Κοινότητα Αλικάμπου Απο¬ 
κορώνου Χανιών, επειδή αποτελεί χαρακτηριστικό δείγμα της τοπικής αρ¬ 
χιτεκτονικής των χρόνων της πρώιμης Ενετοκρατίας. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 16 Αυγούστου 1990 

Με εντολή Υπουργού 
Ο Ειδικός Γραμματέας 
Α. ΗΛΙΑΔΑΚΗΣ 

-♦- 

Αριθ. 4127/2/90 (3) 

Μεταβίβαση αρμοδιοτήτων σε δικαστικά θέματα του Αναπληρωτή Υπουρ¬ 
γού Εμπορικής Ναυτιλίας Αριστοτέλη Παυλίδη στον Αρχηγό του Λιμε¬ 
νικού Σώματος. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 29 του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137 Α’). 

2. Την αριθ. 1086 από 28.5.90 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Εμπορικής Ναυτιλίας Αρι¬ 
στοτέλη Παυλίδη» (ΦΕΚ 334ΕΓ/29.5.90), αποφασίζουμε: 

■Μεταβιβάζουμε στον Αρχηγό του Λιμενικού Σώματος τις ακόλουθες αρ¬ 
μοδιότητες σε δικαστικά θέματα του στρατιωτικού προσωπικού του Λιμενι¬ 
κού Σώματος: 

1. Άσκηση ποινικής διώξεως και σχετικές με αυτή ενέργειες κατά Αξιω¬ 
ματικών Λ.Σ., πλην ανωτάτων Αξιωματικών και Πλοιάρχων (άρθρα 269, 
272 ΣΠΚ). 

2. Απόρριψη μηνύσεων και εγκλήσεων κατά Αξιωματικών Λ.Σ., πλην 
Ανωτάτων Αξιωματικών και Πλοιάρχων (άρθρο 272 ΣΠΚ). 

3. Εκτέλεση αποφάσεων Κοινών Ποινικών Δικαστηρίων κατά στρατιω¬ 
τικού Προσωπικού Λ.Σ., πλην ανωτάτων Αξιωματικών και Πλοιάρχων 
(άρθρο 549 ΚΠΔ). 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Πειραιάς, 10 Σεπτεμβρίου 1990 
Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

Αριθ. Α17α/1/78/Φ.Ν.319 (4) 

Μετάθεση χρόνου διενέργειας εκλογών ΤΕΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 16 του Π.Δ. της 27.11/ 
14.12.26 «Περί κωδικοποιήσεως των περί συστάσεως του ΤΕΕ κειμένων 
διατάξεων», όπως αντικαταστάθηκαν από το άρθρο 15 του Ν. 1486/84. 

2. Το πρακτικό της συνεδρίασης με αριθμό 39 της 23.8.1990 της Διοι- 
κούσας Επιτροπής του ΤΕΕ από το οποίο προκύπτει ότι η διενέργεια των 
δημοτικών εκλογών τον Οκτώβριο του 1990 θα δημιουργήσει δυσχέρειες 
στη διενέργεια των εκλογών για την ανάδειξη αιρετών οργάνων του ΤΕΕ 
την 4.11.1990, αποφασίζουμε: 

Μεταθέτουμε τη διενέργεια των εκλογών για την ανάδειξη των αιρετών 
μελών οργάνων του Τεχνικού Επιμελητηρίου Ελλάδας για την Κυριακή 16 
Δεκεμβρίου 1990 και τις σχετικές με τις εκλογές προθεσμίες, ως εξής: 

1. Βεβαίωση της Υπηρεσίας του ΤΕΕ για το συνολικό αριθμό των μελών 
κατά Περιφερειακό Τμήμα και τον αριθμό των μελών κατά Νομό: Μέχρι 
31.8.90. 


2. Προσδιορισμός του αριθμού των αιρετών μελών της Αντιπροσωπείας 
που αντιστοιχεί σε κάθε Περιφερειακό Τμήμα ή στις εξομοιούμενες με αυτά 
Περιφέρειες και του αριθμού των αιρετών μελών της Αντιπροσωπείας κάθε 
Περιφερειακού Τμήματος και της κατανομής των μελών μεταξύ των Νο¬ 
μών της Περιοχής κάθε Τμήματος: Μέχρι 5.10.90. 

3. Υποβολή προκήρυξης εκλογών στη Γ.Γ.Δ.Ε. του ΥΠΕΧΩΔΕ και δη¬ 
μοσίευσή της στο Ενημερωτικό Δελτίο του ΤΕΕ και στον ημερήσιο τύπο: 
Μέχρι 16.10.90. 

4. Υποβολή υποψηφιοτήτων: Μέχρι 2.11.90. 

5. Ανακήρυξη υποψηφίων: Μέχρι 7.11.90. 

6. Συγκρότηση εφορευτικών επιτροπών: Μέχρι 30.11.90. 

7. Έκδοση προγράμματος εκλογών: Μέχρι 5.12.90. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 10 Σεπτεμβρίου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 


♦ 


Αριθ. Α7/Φ1/22601 (5) 

Αναπροσαρμογή του ύψους των προστίμων, που προβλέπονται από τις δια¬ 
τάξεις του Ν. 1428/1984. 


Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 


Έχοντας υπόψη: 

α) Τις διατάξεις των άρθρων 13 παρ. 3,15 παρ. 3 και 16 του Ν. 1428/ 
•1984 «Εκμετάλλευση λατομείων αδρανών υλικών και άλλες διατάξεις» 
(ΦΕΚ 43/τ.Α’/11.4.1984), με τις οποίες καθορίζεται το ύψος των χρημα¬ 
τικών ίτοινών, που επιβάλλονται στους εκμεταλλευτές λατομείων αδρανών 
υλικών, σε περίπτωση παραβάσεώς των, υπό των διατάξεων αυτών, επι- 
τασσομένων. 

β) Τις διατάξεις του άρθρου 18 του ανωτέρω Ν. 1428/1984, σύμφωνα 
με τις οποίες «Τα πρόστιμα που προβλέπονται από τον νόμο αυτόν μπορούν 
να αναπροσαρμόζονται κάθε τρία χρόνια, με απόφαση του Υπουργού Ενέρ¬ 
γειας και Φυσικών Πόρων». 

γ) Τις διατάξεις του άρθρου 23 του Ν. 1558/1985, από τις οποίες προ¬ 
κύπτει η μετονομασία του Υπουργείου Ενέργειας και Φυσικών Πόρων, σε 
Υπουργείο Βιομηχανίας, Ενέργειας και Τεχνολογίας». 

δ) Τις διατάξεις του Π.Δ/τος 381/1989 «Οργανισμός του Υπουργείου 
Βιομηχανίας, Ενέργειας και Τεχνολογίας. 

ε) Την ανάγκη αναπροσαρμογής του ύψους των χρηματικών προστίμων, 
που προβλέπονται από τις διατάξεις των άρθρων 13 παρ. 3, 15 παρ. 3 και 
16 του Ν. 1428/1984, ανάλογα με τις επελθούσες τιμαριθμικές διαφορο¬ 
ποιήσεις κατά τρόπο, που να εξασφαλίζεται η αποτελεσματικότατα των, 
στις εν λόγω διατάξεις, ρυθμίσεων, λαμβανομένου υπόψη και του γεγονότος 
ότι ουδεμία μεταβολή έχει επέλθει, κατά την τελευταία εξαετία, των ποσών 
αυτών, αποφασίζουμε: 

Αναπροσαρμόζουμε τα χρηματικά πρόστιμα, που προβλέπονται από τις 
ανωτέρω διατάξεις των άρθρων 13παρ.3,15παρ.3και 16τουΝ. 1428/ 
1984, τα οποία αφορούν την επιβολή προστίμων κατά των παραβατών των 
οριζομένων, υπό των διατάξεων αυτών, ρυθμίσεων, ως εξής: 

α) του άρθρου 13 παρ. 3, από 20.000 έως 100.000 δρχ., σε 50.000 
έως 150.000 δρχ., αντίστοιχα. 

β) του άρθρου 15 παρ. 3, από 20.000 έως 100.000 δρχ., σε 50.000 
έως 300.000 δρχ., αντίστοιχα. 

γ) του άρθρου 16, από 100.000 έως 500.000 δρχ., σε 200.000 έως 
1.000.000 δρχ., αντίστοιχα. 

Η ισχύς της απόφασης αυτής αρχίζει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 6 Σεπτεμβρίου 1990 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 
-♦- 

Αριθ. Δ7/Φ1/22603 (6) 

Αναπροσαρμογή του ύψους των χρηματικών ποινών, που προβλέπονται 
από τις διατάξεις του Ν. 669/1977. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α) Τις διατάξεις των άρθρων 14 παρ. 5,15 παρ. 1 και 31 του Ν. 669/ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1977 «Περί εκμεταλλεύσεως λατομείων» (ΦΕΚ 241/τ.Α'/1.9.1977), με 
τις οποίες καθορίζεται το ύφος των χρηματικών ποινών, που επιβάλλονται 
ατούς εκμεταλλευτές λατομείων μαρμάρων και βιομηχανικών ορυκτών, σε 
περίπτωση παραβάσεώς των, υπό των διατάξεων αυτών, επιτασαομέ- 
νων. 

β) Τις διατάξεις του άρθρου 46 του ανωτέρω Ν. 669/1977, σύμφωνα 
με τις οποίες «Το ύψος των, υπό των διατάξεων του Νόμου αυτού προβλε- 
πομένων χρηματικών ποινών δύναται να να αναπροσαρμόζονται ανά τριε¬ 
τίαν, δι’ αποφάσεως του Υπουργού Βιομηχανίας και Ενέργειας δημοαιευο- 
μένων δια της Εφημερίδος της Κυβερνήσεως». 

γ) Τις διατάξεις του άρθρου 23 του Ν. 1558/1985, από τις οποίες προ¬ 
κύπτει η μετονομασία του Υπουργείου Ενέργειας και Φυσικών Πόρων, 
όπως είχε μετονομασθεί εν τω μεταξύ το Υπουργείο Βιομηχανίας και Ενέρ¬ 
γειας σε Υπουργείο Βιομηχανίας, Ενέργειας και Τεχνολογίας». 

δ) Τις διατάξεις του Π.Δ/τος 381/1989 «Οργανισμός του Υπουργείου 
Βιομηχανίας, Ενέργειας και Τεχνολογίας (ΦΕΚ 168/τ.Α'/16.6.1989). 

ε) Την απόφαση με αριθ. II—5η/Φ-17/11/19.3.1982, με την οποία 
είχε αναπροσαρμοσθεί το ύψος της χρηματικής ποινής, που προβλέπεται 
στο άρθρο 15 του Ν. 669/1977. 

στ) Την ανάγκη αναπροσαρμογής του ύψους των χρηματικών ποινών, 
που προβλέπονται από τις διατάξεις των άρθρων 14 παρ. 5, 15 παρ. 1 και 
31 του Ν. 669/1977, ανάλογα με τις επελθούσες τιμαριθμικές διαφορο¬ 
ποιήσεις κατά τρόπο, που να εξασφαλίζεται η αποτελεσματικότητα των, 
στις εν λόγω διατάξεις, ρυθμίσεων, λαμβανομένου υπόψη και του γεγονότος 
ότι ουδεμία μεταβολή έχει επέλθει των ποσών αυτών, κατά την τελευταία 
οκταετία, αποφασίζουμε: 

Αναπροσαρμόζουμε τα χρηματικά ποσά, που προβλέπονται από τις ανω¬ 
τέρω διατάξεις των άρθρων 14 παρ. 5, 15 παρ. 1 και 31 του Ν. 669/ 
1977, και τα οποία αφορούν την επιβολή προστίμων κατά των παραβατών 
των οριζομένων, υπό των διατάξεων αυτών, ρυθμίσεων, ως εξής: 

α) του άρθρου 14 παρ. 5, από 20.000 έως 60.000 δρχ., σε 50.000 έως 
150.000 δρχ., αντίστοιχα. 

β) του άρθρου 15 παρ. 1, από 17.000 έως 100.000 δρχ., που είχαν δια¬ 
μορφωθεί με την προδιαληφθείσα με αριθ. II—5η/Φ. 17/11 /19.3.1982 
απόφαση, σε 50.000 έως 300.000 δρχ., αντίστοιχα. 

γ) του άρθρου 31, από 10.000 έως 20.000 δρχ., σε 100.000 έως 
200.000 δρχ., αντίστοιχα. 

Η ισχύς της απόφασης αυτής αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Σεπτεμβρίου 1990 

. ' Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 
-♦- 

Αριθ. Α7/Φ1/22602 (7) 

Αναπροσαρμογή του ύψους των χρηματικών ποινών, που προβλέπονται 
από τις διατάξεις του Ν.Δ. 210/1973, όπως αυτές τροποποιήθηκαν με 
το Ν. 274/1976. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

. Έχοντας υπόψη: 

α) Τις διατάξεις των άρθρων 166 και 167 του Ν.Δ. 210/1973 «Περί 
μεταλλευτικού Κώδικος» (ΦΕΚ 277/τ.Α'/5.10.1973), με τις οποίες κα¬ 
θορίζεται το ύψος των χρηματικών ποινών, που επιβάλλονται για την άνευ 
αδείας έρευνα και εκμετάλλευση μεταλλευτικών ορυκτών και για την 
έρευνα και εκμετάλλευση την ενεργουμένην κατά παράβαση των εκδιδομέ- 
νων κανονισμών ή των διατάξεων του αρμόδιου Επιθεωρητή Μεταλλείων. 

β) Τις διατάξεις του άρθρου 24 του Ν. 274/1976 «Περί τροποποιήσεως 
του Μεταλλευτικού Κώδικος» (ΦΕΚ 50/τ.Α'/6.6.1976), με τις οποίες 
προσετέθη άρθρο 188 α’ στον «Μεταλλευτικό Κώδικα», που προβλέπει την 
αναπροσαρμογή ανά τριετίαν, των προβλεπομένων, υπό των άρθρων 166 
και 167 του Ν.Δ. 210/1973, ποσών, με απόφαση του Υπουργού Βιομηχα¬ 
νίας, δημοσιευομένης στην Εφημερίδα της Κυβερνήσεως. 

γ) Τις διατάξεις του άρθρου 23 του Ν. 1558/1985, από τις οποίες προ¬ 
κύπτει η μετονομασία του Υπουργείου Ενέργειας και Φυσικών Πόρων, σε 
Υπουργείο Βιομηχανίας, Ενέργειας και Τεχνολογίας». 

δ) Τις διατάξεις του Π.Δ/τος 381/1989 «Οργανισμός του Υπουργείου 
Βιομηχανίας, Ενέργειας και Τεχνολογίας (ΦΕΚ 168/τ.Α'/16.6.1989). 

ε) Την απόφαση με αριθ. II—5η/Φ7.4/1/17.3.1982, «Τροποποίηση 
της αριθ. 57610/8446/2644/12.9.79 αποφάσεως του Υφυπουργού 
Βιομηχανίας και Ενέργειας, με την οποία καθορίστηκε το ύψος της χρημα¬ 
τικής ποινής, που προβλέπουν οι διατάξεις της παρ. 1 του άρθρου 167 του 
Ν.Δ. 210/1973, στο ποσόν των 25.000 έως 100.000 δρχ. 


στ) Την ανάγκη αναπροσαρμογής του ύψους των χρηματικών ποινών, 
που προβλέπονται από τις διατάξεις των άρθρων 166 και 167 του Ν.Δ. 
210/1973, ανάλογα με τις επελθούσες τιμαριθμικές διαφοροποιήσεις κατά 
τρόπο, που να εξασφαλίζεται η αποτελεσματικότητα των, στις εν λόγω δια¬ 
τάξεις, ρυθμίσεων, λαμβανομένου υπόψη και του γεγονότος ότι ουδεμία με¬ 
ταβολή έχει επέλθει κατά την τελευταία οκταετία, των ποσών αυτών, απο¬ 
φασίζουμε: 

Αναπροσαρμόζουμε τα χρηματικά πρόστιμα, που προβλέπονται από τις 
ανωτέρω διατάξεις των άρθρων 166 και 167 του Ν.Δ. 210/1973 και τα 
οποία αφορούν την επιβολή χρηματικών ποινών κατά των παραβατών των 
■ ρυθμίσεων, που ορίζονται από τις διατάξεις αυτές, ως εξής: 

α) του άρθρου 166 από 10.000 έως 50.000 δρχ., σε 100.000 έως 
500.000 δρχ., αντίστοιχα. 

β) του άρθρου 167 από 25.000 έως 100.000 δρχ., σε 30.000 έως 
300.000 δρχ., αντίστοιχα. 

Η αριθ. ΙΙ-5η/Φ7.4/1/17.3.1982 απόφασή μας παύει να ισχύει. 

Η ισχύς της απόφασης αυτής αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην’Εφημερίδα της Κυβερνήσεως. 

Αθήνα, 6 Σεπτεμβρίου 1990 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 

-♦- 

Αριθ. Δ3/Α/31696/10212 (8) 

Αναπροσαρμογή των μηνιαίων μισθωμάτων στεγασμένων και μη χώρων 
των Κρατικών Αερ/νων της Χώρας εκμισθουμένων σε αερ/κές εται¬ 
ρείες, εκπροσώπους αερ/κών εταιρειών, εταιρείες αντιχαλαζικής προ¬ 
στασίας, Τράπεζες, Οργανισμούς κ.λπ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 55 και 58 του Ν. 5017/31 «Περί Πολιτι¬ 
κής Αεροπορίας». 

2. Το άρθρο 36 του Ν. 3800/57 «Περί τροποποιήσεως και συμπληρώ- 
σεως των περί προστασίας και διοικήσεως δημοσίων κτημάτων κειμένων 
διατάξεων». 

3. Το Ν.Δ. 714/70 «Περί Οργανώσεως ΥΠΑ» όπως τροποποιήθηκε με 
το Ν. 1340/83 καθώς και το ΠΔ 56/89 «Περί Οργανισμού ΥΠΑ του 
Υπουργείου. 

4. Τη με αριθ. ΔΕΜ/295/22.3.71 απόφαση Υπουργού Συγκοινωνιών 
«Περί Πολιτικής επί των Αερομεταφορών». 

5. Τη με αριθ. Δ3/Δ/14746/2531/14.4.82 απόφαση για την αναπρο¬ 

σαρμογή των μηνιαίων μισθωμάτων στεγασμένων και μη χώρων των Κρα¬ 
τικών Αερ/νων της Χώρας εκμισθουμένων σε αεροπορικές Εταιρείες, Εται¬ 
ρείες αντιχαλαζικής προστασίας κ.λπ., καθώς και η Δ3/Δ/44165/ 
11720/31.12.87 απόφαση για το ίδιο θέμα. # 

6. Το με αριθ. Δ3/Δ/18743/5689/23.5.90 έγγραφο ΥΠΑ περί παρο¬ 
χής γνωμοδότησης για αναπροσαρμογή μηνιαίων μισθωμάτων στεγασμέ¬ 
νων και μη χώρων Κρατικών Αερ/νων. 

7. Το με αρ. 26657/1158/27.6.90 έγγραφο του ΥΠΕΘΟ, Δ/νση Τι¬ 
μών και Εισοδημάτων για την αναπροσαρμογή των μηνιαίων μισθωμάτων 
κατά 33%, αποφασίζουμε: 

1. Αναπροσαρμόζουμε τις ανά Μ2 ισχύουσες τιμές των μηνιαίων μισθω¬ 
μάτων στεγασμένων και μη χώρων καθώς επίσης και τις τιμές παγίων μη¬ 
νιαίων μισθωμάτων (ΕΟυΝΙΈΒδ - Ανταλλακτήριμ Τραπεζών) που εκμι¬ 
σθώνονται με αερ/κές Εταιρείες, εκπροσώπους Αερ/κών Εταιρειών, Εται¬ 
ρείες αντιχαλαζικής προστασίας. Τράπεζες και διάφορους Οργανισμούς 
(ΟΤΕ, Ε0Τ, ΕΛΤΑ) κ.λπ. κατά ποσοστό αύξησης 33% για όλους τους 
Αερ/νες, της Χώρας. 

2. Ως εκ τούτου τα μισθώματα των αεροπορικών Εταιρειών εκπροσώ¬ 
πων αερ/κών Εταιρειών, Εταιρειών αντιχαλαζικής προστασίας. Τραπεζών 
και διαφόρων Οργανισμών (ΕΟΤ, ΟΤΕ, ΕΛΤΑ κ.λπ.) διαμορφώνονται 
κατά κατηγορία χώρου και κλάση αερ/να ως εξής: 

α) ΚΛΑΣΗ Α' 

ΚΡΑΤΙΚΟΣ ΑΕΡ/ΝΑΣ ΑΘΗΝΑΣ ΑΝΑΤΟΛ. - ΔΥΤ. ΑΕΡ/ΘΜΟΣ 

1. Στεγασμένοι χώροι Α' κατηγορίας 1.317 δρχ. ανά μ2 κάθε μήνα 

2. Μεσόροφος (πατάρι) στεγασμένων χώρων Α' κατηγορίας 395 δρχ. 
ανά μ2 κάθε μήνα 

3. Στεγασμένοι χώροι ΑΙ κατηγορίας 1.164 δρχ. ανά μ2 κάθε μήνα 

4. Μεσόροφος (πατάρι) στεγασμένων χώρων ΑΙ κατηγορίας 347 δρχ. 
ανά μ2 κάθε μήνα 

5. Στεγασμένοι χώροι με έξοδα του μισθωτού 342 δρχ. ανά μ2 κάθε 
μήνα 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Ελεύθεροι (μη στεγασμένοι) χώροι 563 δρχ. ανά μ2 κάθε μήνα 

7. Ανταλλακτήρια συναλλάγματος (Τράπεζες) 84.557 δρχ. κάθε μήνα 
έκαστο 

8. Εκδοτήρια - Ελεγκτήρια Εισιτηρίων 83.790 δρχ. κάθε μήνα έκαστο 
β) ΚΛΑΣΗ Β' 

ΔΙΕΘΝΗΣ ΑΕΡ/ΝΑΣ ΘΕΣ/ΝΙΚΗΣ 

1. Στεγασμένοι χώροι Α’ κατηγορίας 1.051 δρχ. ανά μ2 κάθε μήνα 

2. Μεαόροφος (πατάρι) στεγασμένων χώρων Α' κατηγορίας 314 δρχ. 
ανά μ2 κάθε μήνα 

3. Στεγασμένοι χώροι Β’ κατηγορίας 928 δρχ. ανά μ2 κάθε μήνα 

4. Μεσόροφος (πατάρι) στεγασμένων χώρων Β’ κατηγορίας 281 δρχ. 
ανά μ2 κάθε μήνα 

5. Στεγασμένοι χώροι με έξοδα του μισθωτού 269 δρχ. ανά μ2 κάθε 
μήνα 

6. Ελεύθεροι (μη στεγασμένοι) χώροι 450 δρχ. ανά μ2 κάθε μήνα 

7. Ανταλλακτήρια συναλλάγματος (Τράπεζες) 70.465 δρχ. κάθε μήνα 
έκαστο 

8. Εκδοτήρια - Ελεγκτήρια Εισιτηρίων 29.360 δρχ. κάθε μήνα έκαστο 
γ) ΚΛΑΣΗ Γ 

ΔΙΕΘΝΕΙΣ ΑΕΡ/ΝΕΣ ΡΟΔΟΥ - ΗΡΑΚΛΕΙΟΥ - ΚΕΡΚΥΡΑΣ 

1. Στεγασμένοι χώροι Α’ κατηγορίας 785 δρχ. ανά μ2 κάθε μήνα 

2. Μεσόροφος (πατάρι) στεγασμένων χώρων 234 δρχ. ανά μ2 κάθε 
μήνα 

3. Στεγασμένοι χώροι Β' κατηγορίας 700 δρχ. ανά μ2 κάθε μήνα 

4. Μεσόροφος (πατάρι) στεγασμένων χώρων Β' κατηγορίας 210 δρχ. 
ανά μ2 κάθε μήνα 

5. Στεγασμένοι χώροι με έξοδα του μισθωτού 206 δρχ. ανά μ2 κάθε 
μήνα 

6. Ελεύθεροι* (μη στεγασμένοι) χώροι 342 δρχ. ανά μ2 κάθε μήνα 

7. Ανταλλακτήρια συναλλάγματος (Τράπεζες) 70.465 δρχ. κάθε μήνα 
έκαστο 

8. Εκδοτήρια - Ελεγκτήρια Εισιτηρίων 29.360 δρχ. κάθε μήνα έκαστο - 
δ) ΚΛΑΣΗ Δ' 

ΛΟΙΠΟΙ ΔΙΕΘΝΕΙΣ ΑΕΡ/ΝΕΣ 

1. Στεγασμένοι χώροι Α' κατηγορίας 617 δρχ. ανά μ2 κάθε μήνα 

2. Μεσόροφος (πατάρι) στεγασμένων χώρων Α' κατηγορίας 184 δρχ. 
ανά μ2 κάθε μήνα 

3. Στεγασμένοι χώροι Β' κατηγορίας 384 δρχ. ανά μ2 κάθε μήνα 

4. Μεσόροφος (πατάρι) στεγασμένων χώρων Β' κατηγορίας 116 δρχ. 
ανά μ2 κάθε μήνα 

5. Στεγασμένοι χώροι με έξοδα του μισθωτού 184 δρχ. ανά μ2 κάθε 
μήνα 

6. Ελεύθεροι (μη στεγασμένοι) χώροι 307 δρχ. ανά μ2 κάθε μήνα 

7. Ανταλλακτήρια συναλλάγματος (Τράπεζες) 61.579 δρχ. κάθε μήνα 
έκαστο 

8. Εκδοτήρια - Ελεγκτήρια Εισιτηρίων 25.657 δρχ. κάθε μήνα έκαστο 
ε) ΚΛΑΣΗ Ε' 

ΑΕΡΟΛΙΜΕΝΕΣ ΕΣΩΤΕΡΙΚΩΝ ΣΥΓΚΟΙΝΩΝΙΩΝ 

1. Στεγασμένοι χώροι Α' κατηγορίας 460 δρχ. ανά μ2 κάθε μήνα 

2. Μεσόροφος (πατάρι) στεγασμένων χώρων Α' κατηγορίας 138 δρχ. 
ανά μ2 κάθε μήνα 

3. Στεγασμένοι χώροι Β' κατηγορίας 410 δρχ. ανά μ2 κάθε μήνα 

4. Μεσόροφος (πατάρι) στεγασμένων χώρων Β' κατηγορίας 125 δρχ. 
ανά μ2 κάθε μήνα 

5. Στεγασμένοι χώροι με έξοδα του μισθωτού 120 δρχ. ανά μ2 κάθε 
μήνα 

6. Ελεύθεροι (μη στεγασμένοι) χώροι 194 δρχ. ανά μ2 κάθε μήνα 

3. Η απόφασή μας Δ3/Δ/14746/2531/14.4.82 ως προς την παρά¬ 
γραφο (3) του αποφατικού εξακολουθεί να ισχύει. 

4. Η ισχύς της παρούσας απόφασης αρχίζει ένα μήνα από δημοσιεύσεως. 

5. Η απόφαση αυτή να δημοαιευθεί στην Εφημερίδα της Κυβέρνησης και 
να ανακοινωθεί σε όλους τους ενδιαφερομένους. 

6. Από την επόμενη μέρα από την οποία το μίσθωμα είναι ληξιπρόθεσμο, 
επιβάλλονται επ’ αυτού τόκοι υπερημερίας εκ 2,5% για κάθε μήνα καθυ¬ 
στέρησης, λαμβανομένου του μήνα αδιαιρέτως και εις το ακέραιο. Για κα¬ 
θυστέρηση της καταβολής του μισθώματος πέραν του πενταμήνου, αφ’ ης 
τούτο καθίσταται ληξιπρόθεσμο, ή σε περίπτωση λύσης της σύμβασης για 
οποιοδήποτε λόγο, οι οφειλές αποστέλλονται στο αρμόδιο Δημόσιο Ταμείο 
για τη βεβαίωση και επίσπραξή τους σύμφωνα με τον Κ.Ε.Δ.Ε. 


ν.»3 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 3 Σεπτεμβρίου 1990 


Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

Αριθ.ΕΡ/838 (9) 

Τροποποίηση του άρθρου 18 παρ. 2 του ισχύοντος Κανονισμού ΚΑΦΛΞ 
Μεσολογγίου Ν. Αιτωλ/νίας. 


Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 6 του Ν.Δ. 1254/49 «περί τροποποιήσεως 
αυμπληρώσεως ενίων διατάξεων των περί φορτ/στων νόμων» σε συνδυασμό 
με τις διατάξεις του Ν. 3239/55. 

2. Τις διατάξεις του Ν. 3200/55 και του Ν.Δ. 532/70 «περί διοικητι¬ 
κής αποκεντρώσεως». 

3. Τιςδιατάξεις του Β.Δ. 179/70 και 711/70 «περί μεταβιβάσεως αρ¬ 
μοδιοτήτων στους Νομάρχες και επιθεωρητές εργασίας επί θεμάτων του 
Υπουργείου Εργασίας». 

4. Το άρθρο 68 του Π.Δ. 1156/77 «περί Οργανισμού του Υπουργείου 
Εργασίας». 

5. Το αριθμ. 4/19.2.90 Πρακτικό της Δ.Ε. ΚΑΦΑΣ Μεσολογγίου που 
αναφέρεται στην πρόταση της Δ.Ε. για τροποποίηση της παρ. 2 του άρθρ. 
18 του Κανονισμού του ΚΑΦΛΞ Μεσολογγίου. 

6. Το αριθμ. 26022/1054/25.7.90 έγγραφο της Δ/νσης Τιμών και 
Εισοδημάτων του Υπουργείου Εθνικής Οικονομίας που μας διαβιβάστηκε 
με το αριθμ. 15308/17.8.90 έγγραφο του Υπ. Εργασίας. 

7. Την οικονομική δυνατότητα του ΚΑΦΛΞ Μεσολογγίου, αποφασί¬ 
ζουμε: 

1 . . 

2. Το κατά ανωτέρω στους δικαιούχους ποσό εφάπαξ αποζημίωσης ορί¬ 
ζεται με τις παρά κάτω προϋποθέσεις ανάλογα με τα έτη συμμετοχής του 
εργάτη στο ΚΑΦΛΞ Μεσολογγίου και με ομαλές συνθήκες, ως εξής: 

α. Λιμ/του έχοντας 1 θετής συμμετοχή στο ΚΑΦΛΞ Μεσολογγίου δρχ. 
375.000. 


β. Από τον 11 ο μέχρι και τον 2ο χρόνο δρχ. 51.250 για κάθε χρόνο συμ- 
μετοχής. 

γ. Από τον 21 ο χρόνο και πάνω μέχρι τον 30ό χρόνο να χορηγείται ποσό 
58.750 δρχ. για κάθε χρόνο. 

δ. Από τον 31ο χρόνο και πάνω να παραμένει το ποσό αποζημίωσης στις 
50.000 δρχ. για κάθε χρόνο. 

ε. Το ανώτατο όριο της εφάπαξ αποζημίωσης δεν μπορεί σε καμιά περί¬ 
πτωση συνολικά να υπερβεί το ποσό του 1.725.000 δρχ. 

στ. Κλάσμα χρόνου πάνω' από έξι (6) μήνες θεωρείται πλήρες έτος και 
υπολογίζεται μόνο για τη κατά τα ανωτέρω προσαύξηση και όχι για την θε- 
μελίωσή δικαιώματος λήψης παροχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 5 Σεπτεμβρίου 1990 
Η Νομάρχης 

ΜΑΙΡΗ ΣΟΡΩΤΤΟΥ - ΤΣΑΝΑΚΗ 
- 4 - 

Αριθ. Β. 16868 (10) 

Υπαγωγή του τακτικού προσωπικού της Κοινότητας Γοργοβιτών Ν. Καρ¬ 
δίτσας στις διατάξεις Α' μέρους Ν. 1188/81. 


Ο ΝΟΜΑΡΧΗΣ ΚΑΡΔΙΤΣΑΣ 

Με την Β. 16868/31.8.90 απόφαση του Νομάρχη Καρδίτσας που εκ- 
δόθηκε σύμφωνα με τις διατάξεις του άρθρου 3 παρ. 1 του Ν. 1188/81 και 
μετά από σύμφωνα γνωμοδότηση του Υπηρεσιακού Συμβουλίου του άρθρου 
4 παρ. 9 του Ν. 1586/86 υπάγεται στις διατάξεις του πρώτου (Α') μέρους 
του Ν. 1188/81 το τακτικό προσωπικό της Κοινότητας Γοργοβιτών 
επειδή συντρέχουν οι νόμιμες προϋποθέσεις. 

Καρδίτσα, 31 Αυγούστου 1990 

Με εντολή Νομάρχη- 
Η Αναπληρώτρια Δ/νουσα 
ΓΑΡ. ΚΕΛΑΛΗ 





ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ι 


Αριθ. Β. 16857 (11) 

Προσαρμογή Ο.Ε.Τ. Κοινότητας Φαναριού Ν. Καρδίτσας στις διατάξεις 
. του Ν. 1586/86. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 12 παραγρ. 3 Ν. 1188/81 σε συνδυασμό με 
τις όμοιες του Ν. 1586/86. 

2. Την αριθ. 53560/6.8.86 εγκύκλιο του Υπουργείου Εσωτερικών. 

3. Την αριθ. 9/89 απόφαση του Κοινοτικού Συμβουλίου Φαναριού με 
την οποία ψηφίζεται ο Οργανισμός Εσωτερικής Υπηρεσίας της Κοινότητας. _ 

4. Την σύμφωνη γνώμη του Υπηρεσιακού Συμβουλίου του άρθρου 14 
παράγρ. 9 του Ν. 1586/86 η οποία έχει διατυπωθεί στο αριθ. 1/8/ 
27.7.90 πρακτικό, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας Φα¬ 
ναριού όπως έχει ψηφιστεί με την αριθ. 9/89 απόφαση του Κοινοτικού Συμ¬ 
βουλίου και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Συγκρότηση Υπηρεσιών 

Άρθρο Ιο 

Η Υπηρεσία της Κοινότητας συγκροτείται από την Διοικητική Υπηρεσία. 

Το Οργανωτικό σχήμα της Κοινότητας ονομάζεται γραμματεία με Προϊ¬ 
στάμενο τον Πρόεδρο της Κοινότητας. 

Διοικητικές Υπηρεσίες 

Άρθρο 2ο 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνονται και διαβαθμί¬ 
ζονται ως παρακάτω: 

Α. Μόνιμο προσωπικό 

Κατηγορία Δ.Ε. 

Κλάδος ΔΕΙ Διοικητικού 
' Μία (1) θέση γραμματέα με βαθμούς Γ-Α. 

Β. Μόνιμες προσωρινές θέσεις 

Κατηγορία ΥΕ 

Κλάδος ΥΕ16 Εργατών 

Μία (1) θέση με βαθμούς Δ-Γ, 

Η ανωτέρω θέση έχει συσταθεί με τις διατάξεις του άρθρου 5 του Ν. 
1874/90 και καταργείται μόλις κενωθεί με οποιοδήποτε τρόπο. 

Άρθρο 3ο 

Αρμοδιότητες και αντικείμενα διοικητικής Υπηρεσίας 

Στην αρμοδιότητα της Διοικητικής Υπηρεσίας ανήκουν (ενδεικτική αρίθ- 
μηση). 

Γραμαμτέάς Κοινότητας 

1. Η τήρηση του πρωτοκόλλου αλληλογραφίας εισερχομένων και εξερχο- 
μέων εγγράφων και η διεκπεραίωση αυτών. 

2. Η κανονική τήρηση των Μητρώων Αρρένων και των Δημοτολογίων 
της Κοινότητας και η διεξαγωγή της σχετικής αλληλογραφίας για τις μετα¬ 
βολές στα Μητρώα και Δημοτολόγια. 

3. Η κανονική τήρηση του Αρχείου της Κοινότητας. 

4. Η μέριμνα για την δημοσίευση των πάσης φύσεως ανακοινώσεων της 
Κοινότητας καθώς και η επίδοση των προσκλήσεων συνεδριάσεων του Κοι¬ 
νοτικού Συμβουλίου. 

5. Η έγκαιρη και κανονική σύνταξη βεβαιωτικών καταλόγων από τέλη 
και δικαιώματα της Κοινότητας. 

6. Η παραλαβή, αποσφράγιση, χαρακτηρισμός, πρωτοκόλληση, αρχειο¬ 
θέτηση όλης της αλληλογραφίας της Κοινότητας αφού προηγουμένως τεθεί 
υπόψη του Προέδρου χωρίς καθυστέρηση και γίνουν οι δέουσες ενέργειες. 

7. Η κανονική τήρηση των πρακτικών συνεδριάσεων του Κοιν. Συμβου¬ 
λίου και η έκδοση και δημοσίευση αυτών. 

8. Η αντιγραφή, δακτυλογράφηση όλων των εγγράφων της Κοινότητας 
αποφάσεων, πιστοποιητικών και η εκτέλεση κάθε γραφικής υπηρεσίας της 
Κοινότητας που της ανατίθεται. 

9. Η παρακολούθηση των νόμων και νομολογίας και μέριμνας εφαρμο¬ 
γής τους και εκτελέσεως των διαταγών προς εύρρυθμη λειτουργία της διοι¬ 
κητικής υπηρεσίας. 

10. Η ενημέρωση του Προέδρου για την πορεία των οικονομικών της 
Κοινότητας και η προσυπογραφή με τον Πρόεδρο των χρηματικών ενταλ¬ 
μάτων. 


11. Η φροντίδα για την λειτουργία των υπηρεσιών της Κοινότητας 
ύδρευσης, φωτισμού, καθαριότητας, άρδευσης καθώς και κάθε υπηρεσία 
που θα δημιουργηθεί στο μέλλον. 

12. Η διεξαγωγή κάθε υπηρεσίας που απορρέει από την ενάσκηση αρμο¬ 
διοτήτων, οι οποίες ανατίθενται στην Κοινότητα από νόμους, διατάγματα 
κ.λπ.' 

Άρθρο 4 

Τυπικά προσόντα διορισμού του ανωτέρω προσωπικού ορίζονται τα προ- 
βλεπόμενα από το άρθρο 5 του Π.Δ/τος 37α/87. 

Η παρούσα να δημοσιευθεί στην Εφημερίδα της Κυβερνήσεως. 

Καρδίτσα, 29 Αυγούστου 1990 

Με εντολή Νομάρχη 
Η Αναπληρώτρια Δ/νουσα 
ΓΑΡ. ΚΕΛΑΛΗ 


♦ 


Αριθ. 13433 (12) 

Σύσταση Νομικού Προσώπου στο Ν. Λακωνίας με την επωνυμία «Σχολική 
Επιτροπή Δημοτικού Σχολείου και Νηπιαγωγείου». 


Ο ΝΟΜΑΡΧΗΣ ΛΑΚΩΝΙΑΣ 


Έχοντας υπόψη: 

1. Τις διατάξεις των άρθρων 80, 162 και 187 του Π.Δ/τος 323/89 
«Κωδικοποίηση σε ενιαίο κείμενο νόμου με τίτλο δημ. και κοιν. κώδικας 
των ισχυουσών δ/ξεων του δημ. και κοιν. κώδικα όπως τροποποιήθηκαν 
και συμπληρώθηκαν». 

2. Την αριθ. ΣΤ5/26/5.10.88 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περιβάλλο¬ 
ντος Χωροταξίας και Δημοσίων Έργων (ΦΕΚ 732/Β/5.10.88). 

3. Την 10/90 απόφαση του Κ.Σ. Ρειχέας με την οποία συστήνεται Νο¬ 
μικό Πρόσωπο με την επωνυμία «Σχολική Επιτροπή Δημοτικού Σχολείου 
και Νηπιαγωγείου», αποφασίζουμε: 

1. Συστήνουμε στην κοινότητα Ρειχέας ίδιο Νομικό Πρόσωπο με την 
επωνυμία «Σχολική Επιτροπή Δημοτικού Σχολείου και Νηπιαγωγείου». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, αναλω¬ 
σίμων υλικών κ.λπ. των σχολείων τούτων. 

- Η εκτέλεση μικρών έργων για επισκευή και συντήριση των διδακτη¬ 
ρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των σχο¬ 
λικών μονάδων με έπιπλα και σκεύη, με βιβλία για τη σχολική βιβλιοθήκη 
και γενικότερα η λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας της σχολικής μονάδας. 

3. Το Νομικό Πρόσωπο διοικείται από 7μελές διοικητικό συμβούλιο, 
αποτελούμενο από 

α) Τον εκάστοτε Πρόεδρο της κοιν/τας, ως Πρόεδρο. 

β) Δύο Κοινοτικούς Συμβούλους. 

γ) Τους εκάστοτε Διευθυντές Σχολείου και Νηπιαγωγείου Ρειχέας. 

δ) Δύο (2) εκπροσώπους του συλλόγου γονέων και κηδεμόνων του Δημ. 
Σχολείου και Νηπιαγωγείου Ρειχέας. 

4. Η θητεία του πρώτου Διοικητικού Συμβουλίου λήγει με τη λήξη της 
παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοινο¬ 
τική περίοδο. 

Το Δ.Σ. εκλέγει αντ/δρο και γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας εκ δραχμών 400.000. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπηρε¬ 
σιών. 

ε) Πρόσοδοι από την περιουσία του. 

στ) Πρόσοδοι από την περιουσία που τυχόν στο μέλλον αφιερωθεί. 

6. Το νομικό πρόσωπο εκπροσωπείται στα δικαστήρια και σε κάθε δημό¬ 
σια αρχή από τον Πρόεδρο του Διοικητικού συμβουλίου και όταν αυτός 
απουσιάζει ή κωλύεται από τον Αντιπρόεδρο. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

* α 


Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 5 Σεπτεμβρίου 1990 

Ο Νομάρχης 
Φ. ΦΑΛΙΑΓΚΑΣ 

-♦-— 

Αρίθ. 13253 (13) 

Σύσταση Νομικού Προσώπου στο Ν. Λακωνίας με την επωνυμία «Σχολική 
Επιτροπή Δημοτικού Σχολείου Κρεμαστής», 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ/τος 323/89 
«Κωδικοποίηση σε ενιαίο κείμενο νόμου με τίτλο δημ. και κοιν. κώδικας 
των ισχυουσών δ/ξεων του δημ. και κοιν. κώδικα όπως τροποποιήθηκαν 
και συμπληρώθηκαν». 

2. Την αριθ. ΣΤ5/26/5.10.88 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περιβάλλο¬ 
ντος Χωροταξίας και Δημοσίων Έργων (ΦΕΚ 732/Β/5.10.88). 

3. Την 8/90 απόφαση του Κ.Σ. Κρεμαστής με την οποία συστήνεται Νο¬ 
μικό Πρόσωπο με την επωνυμία «Σχολική Επιτροπή Δημοτικού Σχολείου 
Κρεμαστής», αποφασίζουμε: 

1. Συστήνουμε στην κοινότητα Κρεμαστής ίδιο Νομικό Πρόσωπο με την 
επωνυμία «Σχολική Επιτροπή Δημοτικού Σχολείου Κρεμαστής». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, αναλω¬ 
σίμων υλικών κ.λπ. των σχολείων τούτων. 

- Η εκτέλεση μικρών έργων για επισκευή και συντήρρση των διδακτη¬ 
ρίων. » 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των σχο¬ 
λικών μονάδων με έπιπλα και σκεύη, με βιβλία για τη σχολική βιβλιοθήκη 
και γενικότερα η λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας της σχολικής μονάδας. 

3. Το Νομικό Πρόσωπο διοικέίται από 7μελές διοικητικό συμβούλιο, 
αποτελούμενο από 

α) Τον εκάστοτε Πρόεδρο της κοιν/τας, ως Πρόεδρο. 

β) Δύο Κοινοτικούς Συμβούλους. 

γ) Τους εκάστοτε Διευθυντές Σχολείου και Νηπιαγωγείου Ρειχέας. 

δ) Τρεις δημότες κατοίκους της κοιν/τας. 

4. Η θητεία του πρώτου Διοικητικού - Συμβουλίου λήγει με τη λήξη της 
παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοινο¬ 
τική περίοδο. 

Το Δ.Σ. εκλέγει αντ/δρο και γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας εκ δραχμών 331.571. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχόμενων πραγμάτων ή υπηρε¬ 
σιών. 

ε) Πρόσοδοι από την περιουσία του. 

στ) Πρόσοδοι από την περιουσία, που τυχόν στο μέλλον αφιερωθεί. 

6. Το νομικό πρόσωπο εκπροσωπείται στα δικαστήρια και σε κάθε δημό¬ 
σια αρχή από τον Πρόεδρο του Διοικητικού συμβουλίου και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 5 Σεπτεμβρίου 1990 

Ο Νομάρχης 
Φ. ΦΑΛΙΑΓΚΑΣ 

Αριθ. 13203 (14) 

Σύσταση Νομικού Προσώπου στο Ν. Λακωνίας με την επωνυμία «Σχολική 
Επιτροπή Γυμνασίου». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ/τος 323/89 
«Κωδικοποίηση σε ενιαίο κείμενο νόμου με τίτλο δημ. και κοιν. κώδικας 
των ισχυουσών δ/ξεων του δημ. και κοιν. κώδικα όπως τροποποιήθηκαν 


και συμπληρώθηκαν». 

2. Την αριθ. ΣΤ5/26/5.10.88 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περιβάλλο¬ 
ντος Χωροταξίας και Δημοσίων Έργων (ΦΕΚ 732/Β/5.10.88). 

3. Την 96/90 απόφαση του Κ.Σ. Σκάλας με την οποία συστήνεται Νο¬ 
μικό Πρόσωπο με την επωνυμία «Σχολική Επιτροπή Γυμνααίου- 
Αυκείου». 

4. Την 19163/23.1.90 απόφαση του Νομάρχη Λακωνίας με την οποία 
συστήθηκε Νομικό πρόσωπο με την επωνυμία «Σχολική επιτροπή Γυμνα- 
σίου-Αυκείου» και δημοσιεύθηκε στο ΦΕΚ 87/13.2.90 τ.Β'. 

5. Την 95/90 απόφαση του Κ.Σ. Σκάλας, με την οποία ανακαλείται η 
96/89 όμοια και συστήνεται Νομικό Πρόσωπο με την επωνυμία «Σχολική 
Επιτροπή Γυμνασίου», αποφασίζουμε: 

1. Ανακαλούμε την απόφαση του Νομάρχη Λακωνίας Α.Π. 19163/ 
23.1.90 ΦΕΚ 87/13.2.90 με την οποία είχε συσταθεί Νομικό Πρόσωπο 
με την επωνυμία «Σχολική Επιτροπή Γυμνασίου-Λυκείου». 

2. Συστήνουμε στην κοινότητα Σκάλας ίδιο Νομικό Πρόσωπο με την 
επωνυμία «Σχολική Επιτροπή Γυμνασίου». 

3. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, αναλω¬ 
σίμων υλικών κ.λπ. των σχολείων τούτων. 

- Η εκτέλεση μικρών έργων για επισκευή και συντήριση των διδακτη¬ 
ρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των σχο¬ 
λικών μονάδων με έπιπλα και σκεύη, με βιβλία για τη σχολική βιβλιοθήκη 
και γενικότερα η λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας της σχολικής μονάδας. 

3. Το Νομικό Πρόσωπο διοικέίται από 7μελές διοικητικό συμβούλιο, 
αποτελούμενο από 

α) Τον εκάστοτε Πρόεδρο της κοιν/τας, ως Πρόεδρο. 

β) Δύο (2) Κοινοτικούς Συμβούλους. 

γ) Τον εκάστοτε Διευθυντή του Γυμνασίου. 

δ) Ένας εκπρόσωπος του συλλόγου γονέων και κηδεμόνων. 

ε) Δύο (2) δημότες κατοίκους της κοινότητας. 

4. Η θητεία του πρώτου Διοικητικού Συμβουλίου λήγει με τη λήξη της 
παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοινο¬ 
τική περίοδο. 

Το Δ.Σ. εκλέγει αντ/δρο και γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας εκ δραχμών 800.000. 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπηρε¬ 
σιών. · 

ε) Πρόσοδοι από την περιουσία του. 

στ) Πρόσοδοι από την περιουσία που τυχόν στο μέλλον αφιερωθεί. 

6. Το νομικό πρόσωπο εκπροσωπείται στα δικαστήρια και σε κάθε δημό¬ 
σια αρχή από τον Πρόεδρο του Διοικητικού συμβουλίου και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 5 Σεπτεμβρίου 1990 

Ο Νομάρχης 
Φ. ΦΑΛΙΑΓΚΑΣ 

4 ·- 

Αριθ. 4205 (15) 

Παραχώρηση δικαιώματος χρήσης νερού της ερευνητικής γεώτρησης Ε.3 
Ν. Πέλλας της Υδρογεωλογικής μελέτης Αν. Βερμίου-Αλμωπίας, στην 
ομάδα παραγωγών κατοίκων Προφ. Ηλία Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Το Π.Δ. 332/83 «Περί μεταβίβασης αρμοδιοτήτων στους Νομάρ- 
χες». 

2. Το Ν.Δ. 608/48 «Περί διοικήσεως και διαχειρίσεώς των δι’ αρδεύ¬ 
σεις χρησιμοποιούμενων υδάτων». 

3. Το Ν. 1988/52 άρθρο 2 και 2β «περί γεωτρήσεων». 

4. Το Ν.Δ. 3881/58 «Περί έργων εγγείων βελτιώσεων». 

5. την αριθ. 281705 «Υδρογεωολογική προμελέτη Ανατ. Βερμίου - Αλ- 
μωπίας της ΣΑΜ 7581, στα πλαίσια της οποίας εκτελέσθηκε η ερευν. γεώ- 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τρηση Ε3 στην περιοχή «Νησί» της Κοιν. Προφ. Ηλία Ν. Πέλλας. 

Ί. Την 138000/2375/10.11.79 Απόφαση Υφ. Γεωργίας με την οποία 
παραχωρήθηκε η χρήση της εν λόγω γεώτρησης για πρώτη φορά στην 
ομάδα παραγωγών (Δημητριάδης Θεόφιλος χ.λπ.). 

7. Την από 26.6.90 αίτηση της ίδιας ομάδας παραγωγών κατοίκων 
ΙΊροφ. Ηλία Ν. Πέλλας. 

8. Το αριθμ. 108754/5.6.85 έγγραφο Υπ. Γεωργίας. 

9. Σχετική εισήγηση της Δ/νσης Ε.Β. Πέλλας, αποφασίζουμε: 

Εγκρίνουμε την παραχώρηση της ερευνητικής γεώτρησης Ε3 που έχει 

ανορυχθεί στην περιοχή «Νησί» του αγροκτήματος της Κοιν. Προφ. Ηλία Ν. 
Πέλλας, με παροχή 120 πι 3 /ώρα στην ομάδα παραγωγών (Δημητριάδη 
Θεόφιλο κ.λπ.) κατοίκων Προφ. Ηλία, για την άρδευση των αγροκτημάτων 
τους έκτασης 408 στρ. για μία 5ετία. 

Η παραχώρηση θα γίνει με τους ακόλουθους όρους: 

1. Η παραχώρηση αρχίζει από την υπογραφή του Συμφωνητικού Παρα- 
χωρήσεως μεταξύ Υπηρεσίας και του εκπροσώπου της ομάδας παραγω¬ 
γών, κατοίκων Προφ. Ηλία Ν. Πέλλας. 

2. Δεν γεννάται κανένα δικαίωμα υπέρ των ενδιαφερομένων ώστε να 
εμποδιστείή ανασταλεί τυχόν αναδασμός και η εκτέλεση από την Υπηρεσία 
αρδευτικού έργου της περιοχής. 

3. Σε περίπτωση δημιουργίας στο μέλλον ΤΟΕΒ της περιοχής, οι ενδια¬ 
φερόμενοι παραγωγοί υποχρεώνονται στην καταβολή σ’ αυτών των ετη¬ 
σίων εισφορών που θα καθιερωθούν. 

4. Οι ενδιαφερόμενοι παραγωγοί είναι υποχρεωμένοι να εγκατάστήσουν 
με δαπάνες τους το αντλητικό συγκρότημα, τη συσκευή μετρήσεως της 
υδροστατικής στάθμης και της στάθμης άντλησης, καθώς και υδρομετρητή 
για την παρακολούθηση της αντλούμενης ανά 15/θήμερο παροχής, για τον 
συσχετισμό αυτής με τη διακύμανση της πιεζομετρικής επιφάνειας του 
υδροφορέα. Για τις δαπάνες αυτές οι ενδιαφερόμενοι δεν θα τύχουν καμιάς 
αποζημίωσης μετά τη λειτουργία του αρδευτικού έργου. 

5. Οι ενδιαφερόμενοι υποχρεώνονται στη συντήρηση της γεώτρησης 
(προσθήκη χαλικόφιλτρου κ.λπ.) σύμφωνα με τις υποδείξεις της Υπηρεσίας. 
Επίσης είναι υποχρεωμένοι να θέτουν στη διάθεση της Υπηρεσίας την γεώ¬ 
τρηση για παρατηρήσεις και λήψη στοιχείων. 

6. Σε περίπτωση περίσσειας νερού, η Υπηρεσία διατηρεί το δικαίωμα 
διάθεσής του και σε άλλους τυχόν ενδιαφερομένους παραγωγούς. 

7. Οι ενδιαφερόμενοι παραγωγοί δεν υποχρεώνονται στην καταβολή ετη¬ 
σίου τιμήματος για την απόσβεση των φθορών από τη χρήση της γεώτρη¬ 
σης γιατί θα αρδεύσουν ιδιόκτητα αγροκτήματα. 

8. Η παρούσα να δημοσιευθεί στην Εφημερίδα της Κυβέρνησης δυνάμει 
του άρθρ. 11 του Ν.Δ. 608 «περί διοίκησης και διαχείρισης των δι’ αρδεύ¬ 
σεις χρησιμοποιούμενων υδάτων». 

Έδεσσα, 5 Σεπτεμβρίου 1990 

Ο Νομάρχης 
ΜΑΝΘ. ΤΖΙΑΣΤΟΥΔΗΣ 


Αριθ. Ε.Ρ 1616 (16) 

Αναπροσαρμογή της εφάπαξ αποζημίωσης των φορτ/τών ΚΑΦ Λιμένων 
Χανιών Σούδας. 

Ο ΝΟΜΑΡΧΗΣ ΧΑΝΙΩΝ 

Σύμφωνα με: 

1. Τις διατάξεις του Π.Δ. 369/89 «Οργάνωση των Υπηρεσιών Εργα¬ 
σίας των Νομαρχιών». 

2. Τις διατάξεις του άρθρου 19 παρ. 2 του ισχύοντος κανονισμού ΚΑΦ 
Λιμένων Χανιών - Σούδας, που εγκρίθηκε με την 124421/716/69 αποφ. 
Υπ. Εργασίας (ΦΕΚ 350 Τ.Β’ 1969) και όπως τελευταία τροποποιήθηκε 
με την ΕΡ 1889/29.9.88 αποφ. Νομαρχίας Χανιών. 

3. Το αριθ. 682/2.2.1990 πρακτικό του ΚΑΦ Λιμένων Χανιών - Σού¬ 
δας με το οποίο προτείνεται η αναπροσαρμογή της εφάπαξ αποζημίωσης 
στους Λιμενεργάτες που αποχωρούν από το επάγγελμα δια τους εις αυτό 
αναφερόμενους λόγους. 

4. Το υπ’ αριθ. 14960/31.7.90 έγγραφο του Υπουργείου Εργασίας και 
το υπ’ αριθ. 25765/1043/12.7.90 έγγραφο Υπουργείου Εθνικής Οικονο¬ 
μίας σύμφωνα με τα οποία εγκρίνεται η αύξηση της εφάπαξ αποζημίωσης, 
αποφασίζουμε: 

Τροποποιούμε την παρ. 2 του άρθρου 19 του ισχύοντος κανονισμού Λει¬ 
τουργίας - Διοικήσεως Παροχών του ΚΑΦ Λιμένων Χανίων-Σούδας και 
αυξάνουμε την εφάπαξ αποζημίωση που ισχύει σήμερα ως κατωτέρω: 

Για τους έχοντας ΙΟετή συμμετοχή στο ΚΑΦ δρχ. 236.925 το ποσό 
αυτό θεωρούμενο βασικό προσαυξάνεται κατά 30.011 δρχ. για κάθε έτος 
συμμετοχής στο ΚΑΦ πέρα της δεκαετίας και μέχρι συμπληρώσεως εικο¬ 
σαετούς συμμετοχής και για κάθε έτος πέρα της εικοσαετίας προσαυξάνεται 
κατά 41.070 δρχ. μη δυνάμενο σε κάθε περίπτωση να υπερβεί το ποσό των 
947.735 δρχ. κλάσμα έτους πλέον των έξι (6) μηνών θεωρείται πλήρες 
έτος και υπολογίζεται για την κατά τ’ ανωτέρω προσαύξηση, μικρότερο δε 
των έξι (6) μηνών ουδόλως υπολογίζεται. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Χανιά, 28 Αυγούστου 1990 

. 0 Νομάρχης 
ΑΝΤ. ΝΑΤΣΙΚΑΣ ' 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

Στο ΦΕΚ 467/Β/23.7.90 στο οποίο δημοσιεύθηκε η 96312/2.7.90 
απόφαση του Υπουργού Εργασίας στη σελ. 6092, στήλη Α, στο στίχο 26ο 
από το τέλος, διορθώνεται ο αριθμός του Νόμου από τον εσφαλμένο «1588» 
στον ορθό «1558». * 

(Από το Υπουργείο Εργασίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




